Thessalos (asklepiadi)

Thessalos (, ; 400/300-luku eaa.) oli antiikin kreikkalainen lääkäri, joka oli Hippokrateen poika ja kotoisin Kosilta. == Elämä == Thessalos kuului asklepiadien sukuun ja oli tunnetuimman Hippokrateen eli Hippokrates II:n poika, Drakon I:n veli, ja Hippokrates III:n,Tzetzes, Johannes: Khiliades 155, teoksessa ; Suda, ; Galenos: Kommentaari Hippokrateen teokseen Ruumiinnesteistä (De humoribus) i. I, vol. xvi, s. 5. Drakon II:n ja mahdollisesti myös Gorgiaan isä.Suda, . Näin hän olisi ollut 18:tta sukupolvea Asklepioksesta laskettuna. Thessalos oli yhdessä veljensä Drakonin sekä lankonsa Polyboksen kanssa yksi lääketieteen dogmaattisen koulukunnan perustajista. Thessalos vietti osan ajastaan Makedonian kuninkaan Arkhelaoksen (hallitsi 413–399 eaa.) hovissa.Galenos: Kommentaari Hippokrateen teokseen Ihmisen luonnosta (De natura hominis) i. prooem., vol. xv, s. 12. Galenos ylistää Thessalosta usein ja kutsuu häntä huomattavimmaksi Hippokrateen pojista,Galenos: Kommentaari Hippokrateen teokseen Epidemiat III. ii. prooem., vol. xvii. pt. i, s. 579. ja sanoo, ettei hän muuttanut mitään isänsä opeista.Galenos: Kommentaari Hippokrateen teokseen Ihmisen luonnosta (De natura hominis) i. prooem. vol. xv, s. 12. On kuitenkin oletettu, että toimittaessaan isänsä teoksia tämän kuoleman jälkeen hän teki niihin joitakin omia lisäyksiä.Galenos: Hengitysvaikeuksista (De difficultate respirationis) iii. l, vol. vii, s. 890; Kommentaari Hippokrateen teokseen Ruumiinnesteistä (De humoribus) i. prooem. vol. xvi, s. 4; Kommentaari Hippokrateen teokseen Epidemiat VI. i. prooem., vol. xvii. pt. i, s. 796. Thessaloksen epitafi on säilynyt Kreikkalaisessa antologiassa.Kreikkalainen antologia 7.135, ed. Tauchn. == Teokset == Jotkut antiikin aikaiset kirjailijat pitivät Thessalosta useiden Hippokrateen nimiin laitettujen teosten kokoelmaan eli Corpus Hippocraticumiin kuuluvien tutkielmien todellisena kirjoittajana. Hän olisi saattanut koostaa ne isältään jääneistä muistiinpanoista. Tällaisiksi teoksiksi mainitaan seuraavat: * Ruumiinnesteistä eli Humoraaleista (kreik. ; lat. De humoribus)Galenos: Kommentaari Hippokrateen teokseen Ruumiinnesteistä (De humoribus) i. prooem. vol. xvi, s. 3. * Lääkärin toimesta eli Kirurgia (; De officina medici)Galenos: Kommentaari Hippokrateen teokseen Lääkärin toimesta (De officina medici) 1.5, vol. xviii. pt. ii, s. 666. * Ennusteen tekeminen (; Prorrhetica tai Praedictiones), kirja IGalenos: Kommentaari Hippokrateen teokseen Ennusteen tekeminen (Praedictiones) I. 2.54, vol. xvi, s. 625. * Epidemiat (; Epidemia tai De morbis popularibus), kirjat II, IV, V, VI ja VIIGalenos: Hengitysvaikeuksista (De difficultate respirationis) 2.8, vol. vii, s. 855. Nykytutkijat ovat kuitenkin pitäneet tätä hyvin epävarmana. Hippokrateen nimiin laitettujen kirjeiden joukossa on yksi, joka esittää olevansa kirje Hippokrateelta Thessalokselle. Siinä ei sinänsä ole sisäisiä merkkejä epäaitoudesta, mutta se tuskin on silti aito, jos kerta kaikki muut kirjeet ovat epäperäisiä.Littré, Émile: Oeuvres d'Hippocr. vol. iii, s. 822. Tunnetaan myös puhe, Presbeutikos (), joka esittää olevansa Thessaloksen ateenalaisille pitämä puhe, jossa hän pyysi heitä lopettamaan sotimisen Kosia vastaan. Se on kuitenkin selvästi epäperäinen.Littré, Émile: Oeuvres d'Hippocr. vol. i, s. 432, vol. iii, s. 831. == Lähteet == Luokka:Asklepiadit